Бен бар а, иза кечбар а охьахевшина гӀиргӀаний шере а долу, амма жигараллин мур богӀу январь чекхболуш март болалуш болчу муьрехь.[30] ХӀора доьзалан цхьана хенахь шийтта бен хила тарло[31], уьш хуьйцуш леладо, амма ши-кхоъ бен лела-м ца бо[4]. Дукхаха долу бенаш дукха шира хуьлу — иза гойту бенан бухарчу даьӀахкаша. ХӀора шарахь бенаш карладоху, тодо. Бен лаьтта меттиг — диттан шалго йолу меттиг я стомма га, тархийн лахьта я йист, наггахь адамо йина меттиг (геодезин чардакх[17], лакхаравольтан аса[32], механ хьер[18] кхин дӀа а). Харжам боьзна дахаран кӀоште хьаьжжина — масала, Российн доккхаха долчу декъехь (мехкан къилбера ломан кӀошташ йоцурш) уьш до даккхий баганан дитташ тӀаьхь. Евразехь алсама хуьлу зез а, бага а, амма хила тарло иштта кедр, мах, дакх я база.[17] Америкехь дукха хьолахь лелайо харцтсуга а, можа зез а.[33]